Pambukaan
Assalamualaikum
Bahwa sasungguhnya imbah sukses manarbitakan ebook Jilid 1 nang didunlud oleh ribuan urang, Bubuhan Jingah Rabit mangaluarakan pulang jilid nang ka-2. Ebook ne baisi 67 kisah nang lucu maulah sakit paparutan tatawa.
Bahasa nang digunakan tacampur Bahasa Banjar Hulu wan Bahasa Banjar Kuala. Mun ada bahasa nang kada kawa dipahami, bisa ditakunakan di Grup Bubuhan Jingah Rabit.
Ujar urang, kisah Bahasa Banjar ne kadada matinya. Kaitu juwa Bubuhan Jingah Rabit ne, imbah Jilid 2 ne kaluar, cagaran kaluar pulang Jilid 3 (Serial Utuh Palilak wan Utuh Ujai).
Pambakal manyadari bujur pada kisah-kisah di ebook ne banyak juwa diambil dari kisah bahasa lain nang ditarjamahkan ka dalam Bahasa Banjar. Dalam kasampatan naya, Pambakal maucapakan tarimakasih wan kakawanan, kukulaan, dangsanak-dingsanak, wan siapa haja nang suah mangirimakan kisah ka grup. Sabagai ucapan tarimakasih, pambakal mamparsambahkan Ebook jilid 2 ne kapada siapa haja nang marasa bangga Babahasa Banjar.
Kukurangtambahnya diucapakan tarimakasih.
Wassalam,
Pambakal Jingah Rabit
min_Latn bug_Latn bjn_Latn bjn_Latn bjn_Latn bjn_Latn bjn_Latn ace_Latn bjn_Latn